Document ID: 31986R2187

KOMISSION ASETUS (ETY) N:o 2187/86,
annettu 11 päivänä heinäkuuta 1986,
asetuksen (ETY) N:o 1842/81 muuttamisesta seitsemännen kerran tiettyinä tislattuina alkoholijuomina vietyjen viljojen mukautettujen tukien myöntämiseen liittyvien tiettyjen päivämäärien osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(), sellaisena kuin se on viimeksi muutettuna asetuksella (ETY) N:o 1579/86(), ja erityisesti sen 16 artiklan 6 kohdan,
ottaa huomioon tiettyinä tislattuina alkoholijuomina vietyjen viljojen mukautettujen tukien myöntämistä koskevista yleisistä säännöistä ja tukien määrän vahvistamisen perusteista sekä asetuksen (ETY) N:o 3035/80 muuttamisesta tiettyjen perustamissopimuksen liitteeseen II kuulumattomien tavaroiden osalta 28 päivänä huhtikuuta 1981 annetun neuvoston asetuksen (ETY) N:o 1188/81() ja erityisesti sen 12 artiklan,
sekä katsoo, että
komission asetuksessa (ETY) N:o 1842/81(), sellaisena kuin se on viimeksi muutettuna asetuksella (ETY) N:o 1981/83(), vahvistetaan tiettyinä tislattuina alkoholijuomina vietyjen viljojen mukautettujen tukien myöntämisen soveltamista koskevat yksityiskohtaiset säännöt,
asetuksella (ETY) N:o 1579/86 tehdyn vilja-alan markkinointivuosien päivämäärien muuttamisen vuoksi olisi mukautettava kertoimien vahvistamiseen ja soveltamisaikaan liittyvät päivämäärät sekä jäsenvaltioiden tiedonantoihin liittyvät tietyt päivämäärät, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetusta (ETY) N:o 1842/81 seuraavasti.
1) Korvataan 9 artikla seuraavasti:
"9 artikla
Asetuksen (ETY) N:o 1188/81 3 artiklan 1 kohdassa tarkoitettu kerroin vahvistetaan ennen 1 päivää heinäkuuta kunakin vuonna.
Sitä sovelletaan 1 päivästä heinäkuuta seuraavan vuoden 30 päivään kesäkuuta.
Kerroin vahvistetaan kertoimen vahvistamisvuotta edeltävän vuoden 1 päivän tammikuuta ja 31 päivän joulukuuta välistä aikaa koskevien, jäsenvaltioiden hankkimien tietojen perusteella."
2) Korvataan 16 artiklan 2 kohdassa päivämäärä "16 päivään heinäkuuta" päivämäärällä "16 päivään kesäkuuta".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä heinäkuuta 1986.

Labels: 3
17
19